text: Kristian Thulesen Dahl besøger sit sydjyske bagland for at evaluere valgnederlaget
  20 august 2019 kl. 07.09
  Dansk Folkepartis formand Kristian Thulesen Dahl møder tirsdag sit sydjyske bagland for evaluere, hvad der gik galt til Folketingsvalget - og få input til partiets fremtidige kurs.
  Efter Dansk Folkepartis valgresultat og tab af af 21 pladser i Folketinget ved valget den 5. juni annoncerede Kristian Thulesen Dahl, at han ville tage på en evalueringstur til baglandet.
  I dag er turen kommet til Syd- og Sønderjylland, hvor han på Gram Slotskro hele dagen snakker med lokale DF’ere.
  Når evalueringsturen er slut, vil Kristian Thulesen Dahl have talt med omkring 200 lokale DF’ere fra hele landet.
  På rundturen vil lokalforeningsformænd med flere få mulighed for direkte at evaluere valgresultatet med partiformanden. Dansk Folkeparti vil herefter tage resultaterne fra valgevalueringen med ind i det daglige arbejde på Christiansborg i den kommende valgperiode.
  Kristian Thulesen Dahl har allerede besøgt baglandet i både Nordjylland og Vestjylland.
  
  